text: 05 ایکڑ اراضی پر قائم کیا گیا ہے ۔ حکومت ہند نے اس پروجیکٹ کے لئے 50 کروڑ روپے کےلئےمالی امداد فراہم کی ہے۔ اس فوڈ پارک کے تحت چھوٹی ، اوسط اور دیگر چھوٹی صنعتی اکائیوں کے لئے صنعتی شیڈ کی سہولتیں ، خوراک ڈبہ بندی اکائیوں کو پٹوں پر صنعتی پلاٹ ، 12 ٹی پی ایچ کے چاول پروسیسنگ کامپلیکس ، 10 ہزار میٹرک ٹن کے گودام ، 2500 میٹرک ٹن کے کولڈ اسٹور ، مختلف النوع پھلوں کی ڈبہ بندی کی سہولت اور خوراک ڈبہ بندی کے لئے درکار دیگر سہولیتں فراہم کرائی گئی ہیں۔ اس پارک میں دفتر اور دیگر استعمال کے لئے ایک مشترکہ انتظامی عمارت بھی تعمیر کی گئی ہے جس کا استعمال صنعت کاروں اور 6 بنیادی پروسیسنگ مراکز کے ذریعہ کیا جائے گا جو کاشی پور ، پدم پور، امر کوٹ، کوراپٹ، دیگاپاہندی اور کھوردہا میں واقع ہیں۔ واضح رہے اس کے تحت فارموں کے نزدیک بنیادی ڈبہ بندی اور گودام کی سہولتیں بھی فراہم کرائی گئی ہیں۔